# data[].attributes.body
היום למדנו על הגישה השיקומית-אדפטיבית: יחסי גומלין אדם-סביבה. המסקנה שלקחתי מקריאת המאמר ומהשיעור היא שכמרפאה בעיסוק עליי להיות בקיאה במדיניות וחקיקה, קודי בנייה והנחיות נגישות. בנוסף, לשים לב למשל בבית החולים שיש התאמה עבור אנשים בעלי מגבלה ובמידה ולא, לפעול כדי לשנות זאת.

# data[].attributes.body
השיעור היה בנושא גישות אימון אסטרטגיות ברב"ע. למדתי שהעברה היא מרכיב חשוב באימון הקוגניטיבי, כך שגם אם ההעברה מאוד שונה מהעיסוק המקורי, המטופל רוכש את האסטרטגיה לביצוע העיסוק. בנוסף, למדתי שהמטופל קובע לעצמו את האסטרטגיות ובמידה והוא מתקשה המרב"ע תכווין אותו אך חשוב שהוא יחשוב אילו אסטרטגיות מתאימות עבורו.

# data[].attributes.body
היום למדנו על שיטת ה DBT, התחברתי לגישה משום שהיא לא שואפת לשנות את המחשבות של המטופל ולשפוט אותו, אלא משקפת לאדם את המחשבות והרגשות שלו. אהבתי את הרעיון שהאדם לומד ומבין בעצמו מה הוא צריך לשנות ואיך לווסת את ההתנהגות שלו.

# data[].attributes.body
השיעור עשה לי סדר לגבי פרופיל עיסוקי וניתוח ביצוע עיסוקי. לקחתי מהשיעור לשים דגש על גורמים מסייעים ומעכבים כך שאוכל לקבוע מטרות טיפול בצורה שמדויקת עבור המטופל ובכך לתת את הטיפול הטוב ביותר. הבנתי יותר במהלך הסמסטר את המשמעות של המקצוע וייחודו ואני מרגישה שאני לאט לאט מגבשת את הזהות המקצועית שלי.

# data[].attributes.body
היום הצגנו בכיתה את מודל המוגבלות הקוגניטיבית. היה מעניין לחקור לעומק על המודל ועל אבחון ה ACL שהצגנו בכיתה. לדעתי, האבחון אמנם מעט מיושן וכמעט ולא משתמשים בו בשטח, אך הוא כלי מהימן, תקף ויצירתי שמנבא את היכולות הקוגניטיביות של הלקוח. למדתי שעל סמך האבחון ניתן לקבוע מטרות טיפול עבור הלקוח לפי היכולות הקוגניטיביות שלו ולהסיק באופן כללי מה רמת התמיכה שהוא צריך ומה אמור להיות מסוגל לבצע.

# data[].attributes.body
היום למדנו על גישות טיפול מוטורי במטופלים עם נזק מוחי. מה שבעיקר לקחתי מהשיעור הזה הוא גישת בובט. שמחתי לשמוע שיש גישה שעוזרת לשפר את איכות הביצוע התפקודי ע"י טכניקות סומטוסנסוריות. לדעתי, המודל מאוד פרקטי ועוזר לנו להבין איך לטפל באדם על מנת לעזור לו להפיק תנועה נורמלית ויעילה.

# data[].attributes.body
הבנתי שהגישה הפסיכודינמית תעזור לי כמטפלת לגלות אמפתיה כלפי מטופלים שישליכו עליי מנגנוני הגנה, למשל יתקפו, יזלזלו, לא ישתפו פעולה. ברגע שאני אבין שהמטופל משתמש במנגנוני הגנה במקום לקחת את האשמה עליי, הטיפול יהיה יעיל יותר.

# data[].attributes.body
אין שיעור- חופשת חנוכה

# data[].attributes.body
היום למדנו את מודל ה IRM, הוא מיוחד והיחיד שעוסק בנו, המטפלים. הבנתי שהקשר בין המטפל למטופל הוא המפתח להצלחת הטיפול, עד כדי החלפת מטפלת במצבים מסוימים. המודל בעצם עוסק באיך לשפר מיומנויות שלי בתור מטפלת בכל מה שקורה בקשר ביני לבין הקליינט. זה מתחבר לי לשיעורי דינמיקה של שנה שעברה בהם עברתי התבוננות פנימית כדי להכיר את עצמי יותר טוב ולהיות מודעת לעצמי.

# data[].attributes.body
הבנתי שגישת האינטגרציה הסנסורית שינתה מאוד את גישת הטיפול בריפוי בעיסוק. מטיפול פיזיקלי לטיפול ממוקד בוויסות החושי. אני מאמינה ששימוש בגישה זו תעזור לי להבין התנהגויות של ילדים ותשלים את הפאזל בארגז הכלים הטיפולי שלי גם בתחומים אחרים.

# data[].attributes.body
היום דיברנו על מודל הACT. היה מעניין לשמוע על גישה שונה מאוד מהגישה עליה למדנו בשיעור הקודם. הגישה מדגישה את השינוי במודעותו של הפרט ואת יחסו למחשבותיו רגשותיו והתנהגותו ואני חושבת שזה מאוד נחוץ לטיפול ונותן למטופל תחושה שהמטפל צועד איתו יד ביד ומתמודד יחד איתו, מה שגורם לו להירתם לטיפול.

# data[].attributes.body
הבנתי שהגישה הביומכנית נותנת כלים פרקטיים לטיפול אך בעיקר מתמקדת בשיפור התפקוד הפיזי ופחות הנפשי. אנחנו צריכים לשלב אותה עם המודלים מבוססי עיסוק שנמצאים ב DNA שלנו ועם גישות נוספות.

# data[].attributes.body
היום הבנות הציגו את האבחונים. היה מעניין לשמוע על סוגים שונים ומגוונים של כלי אבחון. הרגשתי שקיבלתי כלים פרקטיים על האבחונים, יתרונות וחסרונות שיעזרו לי לבחור את כלי האבחון המתאים עבור המטופל.

# data[].attributes.body
שיעור בנושא איכות חיים ורווחה אישית. הבתי שחשוב לחדד ולהפנים את ההבדלים בין איכות חיים לרווחה אישית משום שיש בעייתיות ובלבול בהגדרה. ברווחה אישית יותר מתמקדים בתיאוריה ובאיכות חיים יותר מתמקדים בכלי מדידה.

# data[].attributes.body
היום למדנו על כלי אבחון ובחירת כלי אבחון עבור הטיפול. הבנתי שבחירת כלי האבחון היא קריטית עבור המטופל ומשפיעה על ההחלטות שמתקבלות כתוצאה מהאבחון. טיפול שנעשה עם כלי לא מדויק הוא לא מספיק טוב.

# data[].attributes.body
היום הבנתי ששלב ההתערבות כולל בתוכו 3 גורמים: הערכה, התערבות ותוצאות. החלק הכי חשוב הוא התוצאות משום שאנחנו רוצים להגיע למטרה מסויימת עם המטופל.

# data[].attributes.body
היום הראשון לשנה ב'! עד עכשיו למדנו תיאוריות, מודלים ומושגים, אני מתרגשת ומצפה ללמוד על ההתערבויות בריפוי בעיסוק שיתנו לי כלים יישומיים בתור מרפאה בעיסוק לעתיד.